paragraph_text: mini|Panorama Igloolika 2002. Igloolik, naselje Iglulirmiut Eskima na istoimenom otočiću Igloolik pred obalom poluotoka Melville na prolazu Fury and Hecla Strait, Nunavut, Kanada. Prvi bijelci koji su pristigli u Igloolik bili su Sir William Edward Parry sa svojom družinom i dva broda Fury i Hecla koji su tu zimovali 1822-1823. Nakon njih u potrazi za preživjelima iz Franklinove ekspedicije dolazi 1867. i 1868. američki istraživač Charles Francis Hall. Negdje 1920.-te u Igloolik dolazi eskimski šaman Umik iz Pond Inleta koji je počeo propovjedati svoju verziju kršćanstva.